मुंबई। हाल ही में एक इंटरव्यू के दौरान एक्ट्रेस और फिल्ममेकर पूजा भट्ट ने अपनी शराब की लत को लेकर काफी खुलासे किए। उन्होंने कहा कि बॉलीवुड में अगर आपकी फिल्म हिट होती है तो शैम्पेन की बोतलें खुल जाती है और अगर फ्लॉप हुई तो लोग गम में पीने लगते हैं। 16 की उम्र से शराब पीने लगी थीं पूजा...
सूत्रों के मुताबिक, पूजा भट्ट ने 16 साल की उम्र से ही शराब पीना शुरू कर दिया था। धीरे-धीरे उन्हें शराब की ऐसी लत लगी कि वो इसकी आदी हो गईं। हालांकि, 45 साल की उम्र होने तक उन्हें अहसास होने लगा था कि शराब छोड़ देना चाहिए वरना वो ज्यादा दिन नहीं जिएंगी। उन्हें ऐसा लगने लगा था कि वह अब मरने की कगार पर हैं।
68 दिनों से शराब की बोतल को हाथ तक नहीं लगाया...
पूजा भट्ट ने 24 दिसंबर, 2016 (क्रिसमस के एक दिन पहले) को शराब छोड़ने की कसम खाई और तब से अब तक करीब 68 दिन हो चुके हैं और उन्होंने शराब की बोतल को हाथ तक नहीं लगाया। हाल ही में 24 फरवरी को पूजा भट्ट का बर्थडे था। बावजूद इसके उन्होंने कोई ड्रिंक पार्टी नहीं की।
पापा की इस बात से हुआ गलती का अहसास...
पूजा के पिता महेश भट्ट और उनके कैबरे डायरेक्टर कौस्तुव के स्ट्रॉन्ग सपोर्ट की वजह से पूजा को शराब जैसी बुरी लत को छोड़ने में काफी मदद मिली। महेश भट्ट की एक बात से पूजा को अपनी गलती का अहसास हुआ। महेश ने कहा था- अगर तुम मुझसे प्यार करती हो तो खुद से भी प्यार करो, क्योंकि मैं खुद को तुम्हारे अंदर जीता हूं। बस, उनकी इसी बात ने पूजा को हेल्दी लाइफ जीने के लिए मोटिवेट किया।
शराब की वजह से फ्रेंड को खो चुकी हैं पूजा...
रिपोर्ट्स के मुताबिक, पूजा भट्ट ये जानती हैं कि शराब ने उनके पिता के साथ क्या किया। कैसे उनके पेरेंट्स (महेश और किरण भट्ट) की शादी शराब की वजह से टूटी। पूजा ने शराब की वजह से 40 साल की अपनी एक फ्रेंड को भी खो दिया और उसकी मौत के दुख में वो और पीने लगी थीं।
हालांकि, अब पूजा पूरी तरह से शराब की लत से उबर चुकी हैं और उन्हें इस बात से कोई प्रॉब्लम नहीं है कि उनके आसपास कोई पी रहा है। उनके घर में अब भी फुली स्टॉक बार है, लेकिन वह अब सिर्फ फ्रेंड्स और मेहमानों के लिए है।
आगे की स्लाइड्स में जानें, पूजा ने इनसे की थी शादी लेकिन हो गया तलाक...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva